 MEDIA I REFORM CENTAR NIŠ

OBJAVLJUJE


Poziv za dostavljanje ponuda za uslugu

# B.L. 2.1 Izrada dizajna vizuelnog znaka projekta PIKU NIŠ 2023

Sredstva su obezbeđena kroz projekat „PIKU NIŠ 2023“, podržanog od [Mladih istraživača Srbije,](https://www.mis.org.rs/) koji sprovodi Media i reform centar Niš, (u daljem tekstu Naručilac usluge, MRCN).

***O projektu:***

Cilj projekta „Prilagođavanje na izmenjene klimatske uslove u Nišu 2023- PIKU-NIŠ 2023“ je doprinos unapređenju kapaciteta lokalne zajednice za otpornost i prilagođavanje na izmenjene klimatske uslove. Sprovodi se u okviru programa EKOSISTEM, koji sprovode Mladi istraživači Srbije, a koji podržava Švedska. Takođe, cilj je osnaživanje predstavnika sva tri sektora, posebno OCD uključujući Zelenu mrežu grada Niša i mlade klimatske lidere za početak procesa izrade i donošenja Plana adaptacije na izmenjene klimatske uslove za grad Niš sa procenom ranjivosti. Zagovaranje donošenja odluke o početku izrade Plana adaptacije na izmenjene klimatske uslove biće u skladu sa Mapom puta za grad Niš (kako doći do Akcionog plana), u skladu sa metodologijom po Priručniku SKGO.



# OPIS POSLA

U sklopu realizacije projekta „PIKU NIŠ 2023“ potrebno je da ponuđač u dogovoru sa projektnim timom osmišljava i kreira vizuelni identitet projekta i logo Zelene mreže.

Ponuđač je dužan da tokom trajanja ugovorne obaveze aktivno bude uključen u komunikaciju sa projektnim timom.

# NAČIN PODNOŠENJA PONUDE

Ponuda se dostavlja Media i reform centru Niš:

* elektronskom poštom, na adresu info@mirc.rs.
* regularnom poštom na adresu: Media i reform centar Niš, Gen. Milojka Lešjanina 36, Niš
* lično u prostorijama Media i reform centra Niš

Ponuđač može podneti jednu ponudu.

Ponuđač može biti fizičko i pravno lice.

Ponuda treba da sadrži:

* Ažuriranu biografiju zainteresovanog ponuđača - ukoliko je ponuđač fiziko lice
* Iskazanu ponuđenu cenu za obavljanje opisanog posla.



Ponuđač je dužan da dostavi ponudu koja je popunjena u skladu sa zahtevima navedenim u ovom Pozivu.

Osoba za kontakt u vezi sa ovom nabavkom je Dragana Listeš (dragana@mirc.rs).

Rok za prijem konkursne dokumentacije je 21.07.2023. godine, do 12 časova.


# NAČIN ISKAZIVANJA CENE

Cena se iskazuje u dinarima ili evrima u bruto iznosu. Ukoliko je ponuđač fizičko lice, cenovna ponuda treba da bude iskazana u bruto iznosu koji uključuje sve poreze i doprinose koji će pasti na teret naručioca usluge (MRCN).

# BUDŽET I PLAĆANJA

Maksimalan raspoloživi iznos u budžetu Projekta za nabavku usluge - ***Izrada dizajna vizuelnog znaka projekta PIKU NIŠ 2023***, je 500,00 evra u dinarskoj protivvrednosti prema kursu odobrenom od strane donatora (MIS). Ukupan iznos biće isplaćen u dinarima, prema dinamici plaćanja koja će biti utvrđena ugovorom sa odabranim ponuđačem.

***POTREBNE KVALIFIKACIJE***



- minimum 2 godine rada u toj oblasti

# OCENA PONUDE

Kriterijum za ocenjivanje ponuda biće: ekonomski najpovoljnija ponuda. Dostavljena ponuda će biti ocenjena od strane Komisije za odabir ponuđača, najkasnije u roku od 2 dana od roka za dostavljanje ponuda i ponuđači će biti obavešteni o odluci Komisije istog dana. Komisija će utvrditi da li ponuda ispunjava sve uslove koji su opisani u pozivu za dostavljanje ponude. Samo ispravne ponude, koje sadrže sve tražene informacije i navedenu dokumentaciju, mogu biti ocenjene u skladu su kriterijumima.

Ponuda će biti ocenjena bodovima u rasponu od 0 do 100 (gde 100 predstavlja najveći mogući broj bodova) u skladu sa sledećim kriterijumima:

|  |  |
| --- | --- |
| Kriterijum | Poeni |
| 1. cena |  |
| 2. prethodno iskustvo |  |

U Nišu 14.7.2023. godine